JayJayThrowThrow/commonwealth-wiki-mix huggingface dataset:
احصا

احصا، دراصل ریاضی کی ایک شاخ ہے جس نے الجبرا اور ہندسہ سے ترقی پائی ہے۔ یہ شعبہ، دو متمم (ایک دوسرے کو مکمل کرنے والے) تصورات پر قائم ہے، جو دونوں ہی بذات خود ریاضی کے ایک اہم تصور یا طرزفکر پر انحصار کرتے ہیں جس کو حد (limit) کہا جاتا ہے۔ ان میں سے پہلا تصور ، تفریقی احصا (differential calculus) کہلاتا ہے جو کسی بھی ایک مقدار میں دوسری مقدار کے لحاظ سے ہونے والی فوری تبدیلیوں سے بحث رکھتا ہے یا یوں کہ لیں کہ اس کے کردار وعمل کے محلی (local) رویوں سے متعلق ہوتا ہے، اس کو مائل (slope) کی مدد سے بخوبی سمجھا جا سکتا ہے جس میں ایک غیر خطی عمل (non linear function) میں ہونے والی تبدیلیوں کا ایک مائل یا سلوپ کی مدد سے تجزیہ کیا جاتا ہے (تبدیلیوں کی وجہ سے ہی مائل پیدا ہوتا ہے بصورت دیگر عمل کو خطی خصوصیات کا حامل کہا جاتا ہے)۔ دوسرا تصور متکامل احصا (integral calculus) کا ہے جو مقداروں کے اجتماع سے بحث کرتا ہے۔ یہ دونوں تصورات ایک دوسرے کے بالعکس عمل کرتے ہیں، جس کی مزید وضاحت کے لیے صفحہ مخصوص ہے، قضیہ اساسی احصا۔

تصغیر|200px|دائیں|گوٹفریڈ ویلہم لائبنیز|لائبنزنے سب سے پہلے احصا کے آغازی نتائج طبع کیے۔
احصا کے شعبہ کا باقاعدہ آغاز سترھویں صدی میں جرمن ہر فن مولا گوٹفراِئیڈ لائیبنز کے کام سے ہوا۔
حوالہ جات

زمرہ:ویکی ڈیٹا سے مطابقت رکھنے والی مختصر تفصیل
زمرہ:آئزک نیوٹن
زمرہ:1671ء میں سائنس
زمرہ:1675ء میں سائنس
زمرہ:1684ء میں سائنس
برہان الدین جانم

سولہویں صدی کے اردو شاعر میراں جی شاہ شمس العشاق کے فرزند اور خلیفہ۔ بیجا پور میں پیدا ہوئے،اور وہیں1582ء میں وفات پائی۔ علوم ظاہری و باطنی اپنے والد سے حاصل کیے۔
تصنیفات

ان کی متعدد تصانیف دکنی زبان میں ہیں جن میں سے اکثر منظوم ہیں۔ موضوع تصوف و سلوک ہے۔ ان میں وصیت الہادی، سک سہیلا اور منفعت الایمان زیادہ مشہور ہیں۔ دوسری کتابیں نکتہ واحد، بسم الکلام، رموز الوصلین، بشارت الذکر، جنت البقا اور ارشاد نامہ ہیں۔ کلام کا ایک مجموعہ حقیقت کے نام سے بھی موسوم ہے۔ جبکہ ایک تصنیف ہشت مسائل کا تذکرہ مولوی عبدالحق نے کیا ہے اس کتاب کا ایک محظوطہ آغا حیدر حسن کے کتب خانے میں موجود ہے۔ ہشت مسائل میں کائنات کی ابتدا اور ذات خداوندی کے بااے میں تشریح و تفسیر ہے اور اس میں محمد کو معراج کیوں کرائی گئی؟ اس کا بیان کیا گيا ہے جو سوال و جواب کے انداز میں ہے۔ اسی کتاب سے ایک اقتباس نقل ہے :

محمد صلی اللہ علیہ والہ وسلم کو جب معراج ہوا تب محمد رسول اللہ نے سوال کیے،
سات طبق آسمان اور سات طبق زمین کیا قدیم ہے یا جدید؟

یہ پورا رسالہ اسی طرز پر ہے۔ ان کی زبان قدیم دیگر شعرا کی نسبت زیادہ صاف اور سلیس ہے۔
مزید دیکھیے

* دکنی اردو
* سولہویں صدی کے اردو شعراء کی فہرست
بیرونی روابط
حوالہ جات

زمرہ:1582ء کی وفیات
زمرہ:اردو شعرا
جاوید اقبال (جج، پیدائش 1924ء)

جاوید اقبال (5 اکتوبر 1924ء - 3 اکتوبر 2015ء) ایک پاکستانی فلسفی، ماہر قانون اور عدالت عظمیٰ پاکستان کے سینئر جج تھے۔

وہ علامہ اقبال کے فرزند تھے، سیالکوٹ میں پیدا ہوئے۔ پنجاب یونیورسٹی سے بی اے پاس کرنے کے بعد 1954ء میں انگریزی اور فلسفہ میں ایم اے کا امتحان اعزاز کے ساتھ پاس کیا اور طلائی تمغا حاصل کیا۔ 1954ء میں کیمبرج یونیورسٹی سے پی ایچ ڈی اور 1956ء میں بارایٹ لا ہوئے۔ 1960ء میں آسٹریا کے شہر کینبرا میں ایشیا میں آئین کا مستقبل کے مذکراہ میں شرکت کی۔ تین مرتبہ اقوام متحدہ میں پاکستانی وفد کے رکن کی حیثیت سے شریک ہوئے۔ 1961ء میں حکومت امریکا کی دعوت پر وہاں گئے اور کالجوں اور یونیورسٹیوں میں ’’اقوام متحدہ کا مستقبل‘‘ پر لیکچر دیے۔ 1965ء میں ہائی کورٹ بار ایسوسی ایشن کے نائب صدر اور 1971ء میں لاہور ہائیکورٹ کے جج مقرر ہوئے۔ متعدد انگریزی اور اردو کتابوں کے مصنف ہیں۔ ہائیکورٹ سے ریٹائرمنٹ کے بعد ایک دانشور کی حیثیت سے سرگرم رہے۔
تصنیفات

* خطبات اقبال، تسہیل و تفہیم
* رضیہ سلطانہ (ڈراما)
* افکار اقبال (تشریحات جاوید)
* جہاں جاوید (دو جلدیں)
* اپنا گریبان چاک (خود نوشت)
* زندہ رود (سوانح اقبال)
* شذرات فکر اقبال (1961ء)
* نظریہ پاکستان، انگریزی میں (1959ء)
* پاکستان اور اسلامی لبرل تحریک، انگریزی میں (1994)۔
* اسلام مین ریاست کا تصور : شخیص نو، انگریزی میں
* اسلام اور پاکستان کی شناخت، انگریزی میں
وفات

جاوید اقبال کینسر کے مریض تھے۔ 3 اکتوبر 2015ء کی صبح وہ شوکت خانم ہسپتال میں وفات پا گئے۔
مزید دیکھیے

* محمد اقبال
حوالہ جات

زمرہ:اردو نثر نگار
زمرہ:اسلامی فلسفی
زمرہ:بیسویں صدی کے پاکستانی فلسفی
زمرہ:بیسویں صدی کے مسلمان محققین اسلام
زمرہ:پاکستان میں سرطان سے اموات
زمرہ:پاکستانی آپ بیتی نگار
زمرہ:پاکستانی جج
زمرہ:پاکستانی ڈراما نگار اور ڈراما نویس
زمرہ:پاکستانی سوانح نگار
زمرہ:پاکستانی فلسفی
زمرہ:پاکستانی قانون دان
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی مصنفین
زمرہ:پاکستانی منصفین
زمرہ:پاکستانی نثر نگار
زمرہ:صوبہ پنجاب (برطانوی ہند) کی شخصیات
زمرہ:عدالت عالیہ لاہور کے چیف جسٹس
زمرہ:عدالت عظمیٰ پاکستان کے منصفین
زمرہ:کشمیری شخصیات
زمرہ:کشمیری نژاد پاکستانی شخصیات
زمرہ:کیمبرج یونیورسٹی کے فضلا
زمرہ:گورنمنٹ کالج یونیورسٹی لاہور کے فضلا
زمرہ:لاہوری شخصیات
زمرہ:لنکنز ان کے ارکان
زمرہ:ماہرین اقبالیات
زمرہ:محمد اقبال
زمرہ:محمد اقبال خاندان
زمرہ:مسلم فلاسفہ
زمرہ:ہلال امتیاز وصول کنندگان
زمرہ:1924ء کی پیدائشیں
زمرہ:2015ء کی وفیات
جائیداد

فارسی لفظ۔ بمعنی ملکیت، مال، اسباب، جاگیر، اثاث البیت، پیداوار ،اقتصادیات اور معاشیات میں وہ تمام چیزیں کسی شخص کی جائداد کہلائیں گی جنہیں وہ حصول دولت کے لیے استعمال کرتا ہے۔ جائداد دو طرح کی ہوتی ہے۔ منقولہ اور غیر منقولہ۔ تمام ایسی چیزیں جو ایک جگہ سے دوسری جگہ نہ لے جائی جاسکیں، جائداد غیر منقولہ کہلاتی ہیں۔ زمین، مکانات، زمین سکنی، زمین مزروعہ منقولہ۔ مثلاً مال اسباب، غلہ، زیور، نقدی وغیرہ کو ایک جگہ سے دوسری جگہ لے جا سکتے ہیں۔



زمرہ:اقتصادی انسانیات
زمرہ:جائداد
زمرہ:قانون ملکیت
زمرہ:قانونی اصطلاحات
زمرہ:معاشرتی نامساوات
زمرہ:ویکی ڈیٹا سے مطابقت رکھنے والی مختصر تفصیل
زمرہ:معاشیات
زمرہ:اسلامی بینکاری
زمرہ:فقہ
زمرہ:اقتصادی حکیمات
زمرہ:اقتصادی نظام
زمرہ:سیاسی فلسفہ
زمرہ:اقتصادی اصطلاحات
تکمیلی فلزی اکسید نیم موصل (تفانم)

تکمیلی فلزی اکسید نیم موصل (Complementary Metal Oxide Semiconductor)، دراصل متحد دورانیوں (Integrated circuits) کی جماعت کا ایک اہم رکن ہے۔ اس کے ليے انگریزی اوائل کلمات، CMOS اور اردو تــفانــم اختیار کی جاتی ہے۔ تفانم یا CMOS کے تراشوں (چپس) میں خورد عملکار (مائکروپروسیسر)، خورد نظمگر (مائکروکنٹرولر)، ساکن اتفاقی حصولی حافظہ (static Random Access Memory) اور منطق رقمی دورانیۓ (دیجیٹل لاجک سرکٹس) شامل ہیں۔
انگریزی اردو متبادلات

* تکمیلی = Complementary
* فلزی = Metal
* اکسید = Oxide
* فلزی اکسید = Metal-oxide (یعنی ایسی فلز یا دھات جس کی تکسید (Oxidation) ہو چکی ہو
* نیم موصل = Semiconductor
تلفظ و وجہ تسمیہ

انگریزی اردو دونوں میں ہی نام خاصہ طویل ہے لیکن اگر یہ بنیادی بات ذہن نشین کرلی جائے کہ تمام کا تمام نام صرف ایک واحد شے نیم موصل یا semiconductor) کے بارے میں ہے اور اس کی خصوصیت بیان کرتا ہے تو بات آسان ہو جائے گی۔
* takmeeli, filzi akseed neem musal
* یعنی کل نام، دراصل تین ذیلی ناموں کا مرکب ہے۔ 1- تکمیلی 2- فلزی اکسید 3- نیم موصل
* سب سے پہلے تو تکمیلی کا مفہوم یہ ہے کہ
** ایک ایسا فلزی اکسید نیم موصل، جو تکمیلی خصوصیت کا حامل ہے
* پھر فلزی اکسید (یا دھاتی اکسید) کا مفہوم یوں ہے کہ
** ایک ایسا نیم موصل جو فلزی اکسید سے بنا ہے
* لہذا اب پورے نام کو یوں سمجھا جا سکتا ہے کہ
** CMOS ایک ایسا نیم موصل ہے کہ جو فلزی اکسید سے بنا ہے اور اپنے اجزاء کی خصوصیات میں تکمیلی ہے۔


زمرہ:برقیاتی تصمیم
زمرہ:رقمی برقیات
زمرہ:منطقی خاندان
زمرہ:ویکی ڈیٹا سے مطابقت رکھنے والی مختصر تفصیل
زمرہ:انٹیگریٹڈ سرکٹ
زمرہ:کمپیوٹر ہارڈویئر
ٹرانزسٹر

تصغیر|200px|مختلف اقسام کے منـتـقـزاحـم
* ٹرانزسٹر یا منتقزاحم (transistor) ایک امیختہ (portmanteau) لفظ ہے جو انگریزی اور اردو دونوں میں دو الفاظ کو مدغم کرکے حاصل کیا گیا ہے۔
** transistor = جو ٹرانسفر (منتقل) اور رزسٹر (مزاحم) کا مرکب ہے، یعنی trans + istor = transistor
** منتق-زاحم = جو منتقل (ٹرانسفر) اور مزاحم (رزسٹر) کا مرکب ہے، یعنی منتق + زاحم = منتقزاحم
اس کو یہ نام دینے کی وجہ یہ ہے کہ یہ ایک مزاحم سے برقی دوران منتقل کرتا ہے۔منتقزاحم ایک تین سرے رکھنے والی، جامد نیم موصل اختراع ہے جو افزائش (amplification)، بدیلگری (switching)، وولٹیج کا استحکام ،اشارے میں زیروبم پیدا کرنا (signal modulation) اور دیگر مختلف افعال انجام دیتا ہے۔
تعارف

منتقزاحموں کو دو بنیادی اقسام میں تقسیم کیا جاتا ہے۔
* دوقطب اتصالی منتقزاحم (دام) (bipolar junction transistors - BJT)
* اثر میدانی منتقزاحم (امم) (field effect transistors - FET)
جیسا کہ اوپر شکل میں ظاہر ہے کہ ایک منتقزاحم میں تین سرے ہوتے ہیں: داخلی، مشترک اور اخراجی۔ دام (BJT) پر کوئی برقی رو (کرنٹ) یا امم (FET) پر کوئی وولٹیج، داخلی اور مشترک سروں کے درمیان لگایا جائے یا نافذ کیا جائے تو مشترک اور اخراجی سروں کے درمیان ایصالیت (conductivity) بڑھ جاتی ہے اور یوں روانی جار (current flow) کو منظم کیا جا سکتا ہے یا اس پر قابو پایا جا سکتا ہے۔ دونوں اقسام کے منتقزاحموں یعنی، دام اور امم، کی طبیعیات ایک دوسرے سے خاصی مختلف ہے، جس کی تفصیل کے لیے ان کے مخصوص صفحات موجود ہیں۔
مزید دیکھیے

* بائی پولر جنکشن ٹرانزسٹر


زمرہ:1947ء کی متعارفات
زمرہ:امریکی ایجادات
زمرہ:برقی جزیات
زمرہ:برقیات
زمرہ:منتقزاحم
زمرہ:ٹیکنالوجی میں 1947ء
زمرہ:مجارستانی ایجادات
زمرہ:آسٹریائی ایجادات
زمرہ:ویکی ڈیٹا سے مختلف مختصر وضاحت
جبر و قدر

جبر و قدر یعنی یہ کہ انسان مجبور ہے۔ یا صاحب اختیار، یہ مسئلہ ہمیشہ سے فلسفیوں میں زیر بحث رہا ہے۔ بلکہ ایک گروہ کا خیال ہے کہ انسان اپنی مرضی کا مالک نہیں ہے بلکہ اس کی مرضی اس کی تعلیم و تربیت اور خارجی حالات و تاثرات سے متعین ہوتی ہے۔ عہد قدیم میں یونان کے روایتی فلسفیوں کا یہی نظریہ تھا۔ ابتدا میں مسلمانوں کا رجحان بھی جبر کی طرف تھا۔ ان کا عقیدہ تھا کہ انسان کے اعمال و افعال کی تفصیل لوح محفوظ پر رقم ہوتی ہے اور کوئی شخص اس لکھے کو تبدیل نہیں کر سکتا۔ مگر معتزلہ نے اس نظریے کی مخالفت کی۔ وہ انسان کو آزادانہ اور اپنی مرضی کا مالک خیال کرتے تھے۔ پہلے گروہ کو جبریہ دوسرے کو قدریہ کہتے ہیں۔ اشاعرہ کے خیال میں انسان کی حالت دونوں کے بین بین ہے۔ یعنی وہ نہ مختار مطلق ہے اور نہ مجبور محض ہے۔ جزا سزا اختیاری چیزوں میں ہے۔ اضطراری میں نہیں۔
مزید دیکھیے

* جبریہ
* قدریہ
* قضاوقدر
حوالہ جات
جبریت

(فلسفہ) جبریت یا نظریۂ جبر (انگریزی:Determinism)؛ یہ نظریہ کہ جملہ موجودات و واقعات، کسی سابقہ حالات کا لازمی نتیجہ ہوتے ہیں اور خصوصاً یہ کہ انسان کے عمل اس کے آزاد ارادے پر منحصر نہیں، بلکہ ان کا تعین توریثی یا ماحولی اثرات کے تحت ہوتا ہے۔

(سائنس) وہ نقطۂ نظر جو کائنات کی تمام اشیا اور مظاہر کو جبری قوانین یا علت و معلول کے رشتوں میں منسلک قرار دیتا ہے جبریت کہلاتا ہے۔
حوالہ جات

زمرہ:جبریت
زمرہ:سببیت
زمرہ:فلسفہ سائنس
زمرہ:ماوراء الطبیعیاتی نظریات
جبریہ

وہ فرقہ جو انسان کو مجبور محض مانتا ہے۔ اور کہتا ہے۔ کہ جو کچھ ہوتا ہے وہ تقدیر الہٰی کے تحت ہوتا ہے۔ انسان خود کچھ بھی نہیں کر سکتا۔ اس فرقے کی بنیاد جہم بن صفوان نے رکھی۔ بخاریہ، قلابیہ اور بکریہ بھی جبریہ میں شمار ہوتے ہیں۔ ان کے مقابلے میں قدریہ یعنی معتزلہ انسان کو مختار مطلق مانتے ہیں۔ وہ جو چاہے کرے اسے پورا اختیار ہے۔ اشعری کہتے ہیں کہ انسان کچھ مختار ہے اور کچھ مجبور۔ معتزلہ اشاعرہ کو بھی جبریہ کہتے ہیں۔
فلاسفہ مغرب کا ایک گروہ بھی جبر کا قائل ہے۔ یونانی مفکر دیمقراطیس کا خیال تھا کہ کائنات کی ہر شے قانون قدرت کے ماتحت ہے اور اس سے انحراف نہیں کرسکتی۔ برطانوی فلسفی ہابس کا نظریہ تھا کہ کائنات اور انسان کی ہر حرکت قانون اسباب کے تحت ہے۔ نفسیات کے علما کا خیال ہے کہ انسان اپنی مرضی کا مختار نہیں ہے۔ بلکہ ذہنی اور جسمانی حالات اس کے ارادے اور عمل کو جس رخ کو چاہتے ہیں موڑ دیتے ہیں۔
مزید دیکھیے

* تقدیر
* قضاوقدر
* قدریہ
* جبر و قدر
حوالہ جات

زمرہ:اسلامی فرقے
زمرہ:اسلامی فلسفیانہ مکاتب فکر
جالینوس

جالینوس،یونانی طبیب اور فلسفی تھاجو پیرگامون، ’’ ایشیائے کوچک‘‘ میں پیدا ہوا۔ اس کا باپ ریاضی دان اور معمار تھا۔ سولہ برس کی عمر میں طب کا مطالعہ شروع کیا اور سمرنا، کورنتھ اور سکندریہ گیا۔ 158ء میں واپس آکر پیرگامون کے بادشاہ کا شاہی طبیب مقرر ہوا۔ 163ء میں روم گیا اور شہنشاہ مارکس آری لیس کا شاہی طبیب ہو گیا۔ لیکن چار سال بعد واپس پیرگامون آ گیا۔ تقریباً ڈیڑھ سو تصانیف طب منطق، صرف و نحو، اخلاقیات، فلسفہ اور ادب کے متنوع مضامین سے تعلق رکھتی ہیں۔ ارسطو اور افلاطون کی بعض کتابوں کی شرح بھی لکھی۔
حوالہ جات

زمرہ:129ء کی پیدائشیں
زمرہ:پرگامم کی شخصیات
زمرہ:تیسری صدی کی وفیات
زمرہ:دوسری صدی کی رومی شخصیات
زمرہ:قدیم رومی اطباء
زمرہ:قدیم یونان
زمرہ:ماہرین نباتات
زمرہ:یونانی شخصیات
زمرہ:216ء کی وفیات
زمرہ:دوسری صدی کی پیدائشیں
زمرہ:دوسری صدی کے فلسفی
زمرہ:دوسری صدی کے مصنفین
زمرہ:تیسری صدی کے فلسفی
زمرہ:منطق کی تاریخ
زمرہ:تاریخ فلسفہ
زمرہ:تاریخ سائنس
زمرہ:نفسیات کے فلسفی
زمرہ:سائنسی فلسفی
زمرہ:مصنفین فلسفہ
زمرہ:علم تشریح الاعضا کی تاریخ
زمرہ:ویکی ڈیٹا سے مطابقت رکھنے والی مختصر تفصیل
جبلیت

Innatism

یہ فلسفیانہ نظریہ کہ خیالات و اصول پیدائش کے وقت ہی ذہن میں موجود رہتے ہیں۔ یہ جبلی خیالات یا تو اپنی مکمل شکل میں ہوتے ہیں یا پھر انھیں مکمل ہونے میں تھوڑے سے اضافی تجربے کی ضرورت رہتی ہے۔ ان جبلی خیالات یا اصولوں کو ’’دائمیہ ‘‘ بھی کہا جاتا ہے۔ ڈیکارٹ اس نظریے کا پیش رو تھا۔ مشہور انگریز فلسفیلاک نے اس نظریے کی مخالفت کی ہے۔


زمرہ:بنفسیہ
زمرہ:تجرباتی نظریات
زمرہ:عقلیت
زمرہ:نظریات عقل
زمرہ:وجودیات
زمرہ:تصورات
زمرہ:عقل
زمرہ:ما بعد الطبیعیات
زمرہ:فلسفہ عقل
زمرہ:علمیات
زمرہ:تصورات ماوراء الطبیعیات
زمرہ:تصورات علمیات
زمرہ:فلسفہ تعلیم
زمرہ:ماوراء الطبیعیات ذہن

uk:Вчення про пригадування
جج

تصغیر|250px| 2006
جج () وہ افسر جو قانون کے اعلیٰ امتحانات پاس کرنے کے بعد قانون سے کماحقہ واقفیت رکھتا ہو اور اسے کسی دیوانی یا فوجداری عدالت کی صدارت پر فائز کیا گیا ہو۔ پاکستان میں دیوانی عدالتوں کے جج سول جج کہلاتے ہیں۔ اور فوجداری، ماتحت عدالتوں کے جج مجسٹریٹ۔ البتہ فوجداری عدالت بالا سیشن جج کی عدالت ہوتی ہے۔ اور سیشن جج کو دیوانی اختیارات کی عدالت بالا کی حیثیت سے ڈسٹرکٹ جج کہتے ہیں۔تمام سول جج سینئر سول جج کے ماتحت کام کرتے ہیں۔تمام ایڈیشنل سیشن جج ایک سیشن جج کے ماتحت سب کام کرتے ہیں ہیں ان کا دائرہ اختیار سیشن جتنا ہی ہوتا ہے۔سب سے پہلے سیول جج بھرتی کیے جاتے ہیں اور ہائی کورٹ خود ایڈیشنل سیشن جج بھرتی کرتی ہے۔سول جج بھرتی ہونے کے لیے یے کم ذات کم دو سال کا تجربہ وکالت میں ہونا لازمی ہے۔اس کا امتحان ان سے پہلے پنجاب پبلک سروس کمیشن لیتی تھی پر اب لاہورہائیکورٹ سیول جج کے امتحان خود لیتی ہے۔در جائے اول میں بھرتی کرنے کے ساتھ ساتھ ایک سورج قابلیت کے لحاظ سے ایڈیشنل سیشن جج تک ریٹائر ہو سکتا ہے۔
مزید دیکھیے

* قاضی


زمرہ:عدالت
زمرہ:عدالتی پیشے
زمرہ:قانونی عہدے
زمرہ:مناصب اقتدار
زمرہ:نفاذ قانون
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:جج
زمرہ:بشری پیشے
زمرہ:عدالتی نظام
زمرہ:عدل و انصاف
جرجی زیدان

مصری ادیب، مورخ اور افسانہ نویس۔ عرب پادری کا بیٹا تھا۔ ابتدائی تعلیم و تربیت پہلے بیروت کے ایک کلیسا اور پھر مدرسے میں حاصل کی۔ 1891ء میں شادی ہوئی۔ 1892ء میں قاہرہ سے ’’الہلال‘‘ کا اجرا کیااور اپنی وفات تک اس کے مدیر رہا۔ تاریخ المتدن الاسلامی اور تاریخ اداب اللغتہ العربیہ کے علاوہ بہت سے تاریخ ناولوں کا بھی مصنف ہے۔
حوالہ جات

زمرہ:1861ء کی پیدائشیں
زمرہ:1914ء کی وفیات
زمرہ:عرب قوم پرست
زمرہ:عرب مصنفین
زمرہ:لبنانی صحافی
زمرہ:لبنانی مسیحی
زمرہ:لبنانی مصنفین
زمرہ:مصری نثر نگار
زمرہ:ویکی ڈیٹا سے مختلف مختصر وضاحت
زمرہ:عثمانی عرب قوم پرست
زمرہ:عثمانی مصنفین
جزیہ

وہ ٹیکس جو کسی ملک کو فتح کرنے کے بعد غیر مسلم آبادی سے وصول کیا جاتا ہے۔ جب مسلمان کسی ملک کو فتح کرتے تھے تو وہاں کی غیر مسلم رعایا کو اسلام قبول کرنے کی تلقین کرتے۔ اگر وہ لوگ اسلام قبول نہ کرتے تو ان سے جزیہ لیا جاتا تھا۔ جو لوگ جزیہ دیتے تھے انھیں اہل ذمہ یا ذمی کہتے تھے۔ ان کو اپنی عبادت اور مذہبی رسوم ادا کرنے میں پوری آزادی ہوتی تھی۔ اور ان کی حفاظت حکومت کا فرض ہوتا تھا۔ وہ جنگی خدمات سے بھی آزاد ہوتے تھے۔ جبکہ مسلمانوں پر جنگی خدمت فرض تھی۔ بوڑھوں، بچوں، اپاہجوں، غلاموں اور پاگلوں کو جزیہ سے مستثنیٰ قرار دیا جاتا تھا۔
جزیہ کو عربی الاصل لفظ سمجھا جاتا ہے جس سے گمان ہوتا ہے کہ شاید یہ اسلام کے بعد شروع ہوا۔ جبکہ یہ فارسی لفظ گزیہ سے معرب ہے جس کے معنی خراج کے ہیں۔جزیہ ہر بالغ مرد اور عورت سے اس کی مالی حیثیت کے مطالق نقد یا جنس کی صورت میں لیا جاتا تھا۔ خلیفہ حضرت عمر کے زمانے میں جزیہ کی کم سے کم رقم چھ درہم اور زیادہ سے زیادہ چالیس درہم سالانہ تھی۔ متوسط طبقہ کے لوگ 24 درہم سالانہ جزیہ ادا کرتے تھے۔ انتہائی غریب غیر مسلموں کا جزیہ معاف ہوتا تھا۔ اگر اُس زمانے کی تنخواہوں سے جزیے کا موازنہ کیا جائے تو اسلامی فوج کے ہر سپاہی کو کم از کم 300 درہم سالانہ تنخواہ ملتی تھی جبکہ افسران کو سات سے دس ہزار درہم سالانہ ملتے تھے۔

جنگ یرموک سے پہلے جب رومی شہنشاہ ہرقل انطاکیہ میں بہت بڑی فوج اکھٹا کر رہا تھا تو مسلمانوں نے بھی اپنی فوجیں مختلف شہروں سے واپس بُلا لیں۔ جب مسلمان فوجوں نے دمشق، حمص اور دیگر شہروں کو چھوڑا تو وہاں کے باشندوں کو جزیے کی رقم واپس کر دی۔ مسلمان ان شہروں کے باشندوں کی حفاظت نہیں کر سکتے تھے اس لیے ان سے جزیہ لینا بھی ناجائز تھا۔

جزیہ ترکان عثمانی کی حکومت میں جاری رہا۔ جزیہ کی ساری رقم بیت المال میں جمع ہوتی تھی۔
ابتدا میں جزیہ ادا کرنے والے کے گلے میں جست کی مہر لٹکا دی جاتی تھی۔ لیکن خلیفہ ہشام نے اس کی جگہ باقاعدہ تحریری رسید کا طریقہ رائج کیا۔ جزیہ شخصی اور ذاتی محصول تھا جبکہ خراج علاقائی محصول جو زمین پر لگتا تھا۔
حوالہ جات

* تاریخ اسلام از محمود الحسن صدیقی اور چراغ حسن حسرت۔ صفحہ 87۔


زمرہ:اسلام اور دیگر مذاہب
زمرہ:اسلامی اصطلاحات
زمرہ:اسلامی معاشیات
زمرہ:شریعت
زمرہ:مذہبی اصطلاحات
زمرہ:موضوعات اسلام اور یہودیت
زمرہ:شریعت اسلامی میں عربی الفاظ اور جملے
زمرہ:خلافت امویہ
زمرہ:خلافت عباسیہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:Harv اور Sfn کے بدون ہدف نقائص
زمرہ:ہندوﺅں پر مظالم
زمرہ:قرآنی اصطلاحات
زمرہ:مذہبی امتیاز
زمرہ:ضد یہودیت
زمرہ:ضد مسیحیت
زمرہ:عثمانی قانون
زمرہ:سلطنت عثمانیہ میں مذہب
زمرہ:انسانی حقوق
زمرہ:محصول بندی
زمرہ:اسلامی بینکاری
جستینین اول

جستینین اول ایک بازنطینی شہنشاہ تھا۔ 527ء میں قسطنطنیہ میں روما کے تخت پر بیٹھا۔ کسان کا بیٹا تھا۔ معمولی عہدے سے ترقی کرکے وزیر ہوا۔ اور شہشاہ جسٹن اول کے انتقال پر بادشاہ بن گیا۔ ایک اداکارہ تھیوڈورا سے شادی کی۔ اس کے عہد میں دو سیاسی فریقوں کے درمیان خونریز جنگیں ہوتی رہیں۔ اس نے سلطنت وروما کے کھوئے ہوئے علاقوں کو دوبارہ فتح کیا۔ ایران، افریقا اور اطالیہ کے وہ علاقے جو خانہ جنگی کے دوران میں ہاتھ سے نکل چکے تھے۔ دوبارہ حاصل کیے۔ اس کا سب سے بڑا کارنامہ روما کے ضابطۂ قوانین کی تدوین ہے۔ عمارتیں، قلعے اور گرجا بنانے کا بہت شوقین تھا۔
حوالہ جات

زمرہ:جسٹینین اول
زمرہ:483ء کی پیدائشیں
زمرہ:565ء کی وفیات
زمرہ:تاریخی شخصیات
زمرہ:چھٹی صدی کے بازنطینی شہنشاہ
زمرہ:چھٹی صدی کے مقدسین
زمرہ:رومن کیتھولک شاہی مقدسین
زمرہ:سپاہی مقدسین
زمرہ:بازنطینی شہنشاہ
زمرہ:شاہی رومی قونصل
زمرہ:شخصیات بلحاظ زیلینیکوو بلدیہ
زمرہ:مشرقی راسخ الاعتقاد شاہی مقدسین
زمرہ:شاہی مقدسین
زمرہ:480ء کی دہائی کی پیدائشیں
زمرہ:ویکی ڈیٹا سے مختلف مختصر وضاحت
زمرہ:قرون وسطی کے قانون ساز
زمرہ:چھٹی صدی کی بازنطینی شخصیات
زمرہ:ایلیریائی شہنشاہ
زمرہ:جسٹینین شاہی سلسلہ
زمرہ:مقدس رسولوں کے گرجا گھر میں تدفین
والری جسکار دایستان

والری جسکار دایستان یا جسکار دایستان فرانسیسی سیاست دان تھے جنھوں نے 1974ء سے 1981ء تک فرانس کے صدر کی حیثیت سے خدمات انجام دیا۔ کوبلنز جرمنی میں پیدا ہوئے۔ پیرس یونیورسٹی میں تعلیم حاصل کی۔ 1952ء مں محکمۂ مالیات میں ملازم ہو گئے۔ 1954ء میں محکمۂ مالیات میں انسپکٹر مقرر ہوئے۔ جون تا دسمبر 1954ء پریس اور اطلاعات کی وزارت میں ڈپٹی دائریکٹر رہے۔ 1959ء میں وزیر مالیات کے سیکرٹری مقرر ہوئے۔ 1962ء سے 1974ء تک وزیر مالیات و معاشی امور رہے۔ مئی 1974ء میں فرانس کے صدر منتخب ہوئے۔ مئی 1981ء کے صدارتی انتخابات میں سوشلسٹ امیدوار فرانسوا متراں سے ہار گئے۔
بیماری اور وفات

جسکار دایستان کو 14 ستمبر 2020ء کو پیرس کے ہیپیٹل یوروپین جارجز-پومپیڈو میں سانس کی پیچیدگیوں کی دیکھ بھال کے لیے اسپتال میں داخل کیا گیا۔ بعد میں انھیں پھیپھڑوں میں انفیکشن ہونے کی تشخیص ہوئی۔ انھیں 15 نومبر کو دوبارہ اسپتال میں داخل کیا گیا تھا، لیکن 20 نومبر کو انھیں اسپتال سے چھٹی مل گئی تھی۔

والری جسکار دایستان 2 دسمبر 2020ء کو کورونا سے وابستہ پیچیدگیوں سے فوت ہو گئے۔ ان کی عمر 94 سال تھی۔
حوالہ جات

زمرہ:اشتراکیت مخالف
زمرہ:انڈورہ کے شہزادے
زمرہ:بیسویں صدی کےانڈورہ کے شہزادے
زمرہ:دوسری جنگ عظیم کی فرانسیسی عسکری شخصیات
زمرہ:رومن کیتھولک شاہی حکمرانان
زمرہ:سرد جنگ کی شخصیات
زمرہ:سرد جنگ کے رہنما
زمرہ:فرانس کی سیاسی جماعتوں کے رہنما
زمرہ:فرانس کے بیسویں صدی کے صدور
زمرہ:فرانس میں قانون ساز
زمرہ:فرانس میں کورونا وائرس کی وبا سے اموات
زمرہ:فرانس میں میئر برائے مقامات
زمرہ:فرانسیسی رومن کیتھولک
زمرہ:فرانسیسی سرکاری ملازمین
زمرہ:فرانسیسی سیاست دان
زمرہ:فرانسیسی شخصیات
زمرہ:فرانسیسی صدور
زمرہ:فرانسیسی ماہرین معاشیات
زمرہ:فرانسیسی ناول نگار
زمرہ:فرانسیسی وزرائے اعظم
زمرہ:فرانسیسی وزرائے خزانہ
زمرہ:نشان عبد العزیز آل سعود یافتگان
زمرہ:ویکی ڈیٹا سے مختلف مختصر وضاحت
زمرہ:یورپی شخصیات
زمرہ:1926ء کی پیدائشیں

زمرہ:2020ء کی وفیات
زمرہ:لیسی لے گراں ہائی اسکول کے فضلا
جعل سازی

جعل سازی کسی شخص کے دستخط یا تحریر کی نقل اتارنا جس سے ذاتی منفعت مقصود ہو۔ اس عنوان میں کسی شخص کی تحریر کی نقل اتارنا، کسی کے دستخط کا چربہ اتارنا، کسی کی تحریر کو کسی دوسرے کی تحریر ظاہر کرنا سب شامل ہیں۔ تحریر کے علاوہ کسی قسم کا دھوکا دہی بھی فریب اور جعل سازی ہوتی ہے۔ بشرطیکہ یہ کام دھوکے کی نیت سے کیا گیا ہو۔ 1861ء تک انگلستان میں اس قسم کے جرائم کی سزا موت تھی۔ چنانچہ اسی قانون کے تحت بنگال کے ایک شخص نند کمار کو پھانسی دی گئی۔ لیکن اسی قانون کی خلاف ورزی پر اوماچند بنگالی کے ساتھ دھوکا کرنے والے انگریز جرنیل کلایو سے پرسش تک نہ کی گئی۔ موجودہ تعزیرات پاکستان میں یہ جرم دفعہ 420 کے ماتحت آتا ہے۔
حوالہ جات

جعل سازی
زمرہ:جاسوسی طرازات
زمرہ:جرم
زمرہ:چھوٹے پیغام خانوں کا استعمال کرنے والے مضامین
زمرہ:غیر قانونی پیشے
زمرہ:فریب کاری
زمرہ:کامنز زمرہ جس کا ربط ویکی ڈیٹا پر ہے
زمرہ:منظم جرائم بلحاظ سرگرمی
جلال الدین خلجی

خاندان خلجی کا پہلا بادشاہ۔ تخت نشینی کے وقت اس کی عمر ستر سال تھی۔ فطرتاً رحم دل تھا۔ یہی وجہ ہے کہ اس کے عہد میں بغاوتیں زور پکڑ گئیں۔ مغلوں نے بھی حملے کیے لیکن انھیں پسپا کر دیا گیا۔ کچھ مغل دہلی کے قریب ہی بس گئے اور اس جگہ کا نام مغلپورہ پڑ گیا۔ اس کے عہد کا سب سے مشہور واقعہ دیوگری پر حملہ ہے۔ اس نے اپنے بھتیجے علاؤ الدین خلجی کو، جو اس کا داماد بھی تھا۔ صوبہ اودھ میں کڑہ کا حاکم مقرر کیا تھا۔ علاؤ الدین نے دکن میں واقع دیوگری کی دولت کا حال سن رکھا تھا۔ اس نے 1294ء میں دیوگری کے راجا رام چندر پر حملہ کر دیا۔ راجا نے شکست کھائی اور بہت سا زر و مال اور ایلچ پور کا علاقہ علاؤ الدین کے حوالے کرنا پڑا۔ علاؤ الدین مال و دولت لے کر کڑہ لوٹ گیا۔ جب جلال الدین اپنے بھتیجے کی فتح کی خبر سن کر ملاقات کے لیے آیا تو علاؤ الدین نے اسے قتل کر دیا اور پھر اس کے تمام خاندان کا خاتمہ کر کے خود بادشاہ بن گیا۔


زمرہ:افغان سنی مسلم
زمرہ:افغان نژاد ہندوستانی شخصیات
زمرہ:ایشیا میں 1290ء کی دہائی
زمرہ:بھارت میں تیرہویں صدی
زمرہ:بھارتی سنی مسلمان
زمرہ:بھارتی مسلم شخصیات
زمرہ:بانی فرماں روا
زمرہ:تاریخ ہندوستان
زمرہ:تاریخی شخصیات
زمرہ:ترک حکمران
زمرہ:تیرہویں صدی کی ترک شخصیات
زمرہ:تیرہویں صدی کی ہندوستانی شخصیات
زمرہ:تیرہویں صدی کے مقتول حکمران
زمرہ:تیرہویں صدی کے ہندوستانی بادشاہ
زمرہ:خلجی خاندان
زمرہ:سلاطین خلجی خاندان
زمرہ:ہندوستان میں 1280ء کا عشرہ
زمرہ:ہندوستان میں 1290ء کا عشرہ
زمرہ:ہندوستانی فرماں روا
زمرہ:1296ء کی وفیات

زمرہ:تیرہویں صدی میں ایشیا کے بادشاہ
جلال لکھنوی

حکیم سید ضامن علی (1832ء/1834ء - 20 اکتوبر 1909ء)، جو جلال لکھنوی کے نام سے مشہور ہیں، ریاست رام پور سے تعلق رکھنے والے ایک اردو شاعر، ادیب اور عالم تھے۔ ان کا تخلص ’’جلال‘‘ تھا۔

اردو شاعر و قواعد نگار حکیم سید اصغر علی داستان گو کے بیٹے۔ لکھنؤ میں پیدا ہوئے۔ نواب آصف الدولہ کے مدرسے سے تعلیم پائی۔ اور آبائی پیشہ طباعت اختیار کیا۔ شروع میں امیر علی خاں ہلال، اس کے بعد میر علی اوسط رشک اور آفتاب الدولہ برق سے اصلاح لی۔ 1857ء کے بعد نواب یوسف علی خاں نے رامپور طلب کیا جہاں ان کے والد داستان گویوں کے زمرے میں ملازم تھے۔ نواب کلب علی خان نے تخت نشین ہو کر سو روپے ماہانہ تنخواہ مقرر کر دی۔ تقریباً بیس برس دربار رامپور سے منسلک رہے۔ نواب صاحب کے انتقال اور کونسل آف ریجنسی قائم ہونے پررامپور چھوڑنا پڑا۔ نواب حسین میاں والئی ریاست مانگرول ’’کاٹھیا واڑ‘‘ نے اپنے یہاں بلا لیا مگر ناموافقت آب و ہوا کے باعث جلد ہی لکھنؤ واپس آ گئے۔ لکھنؤ میں وفات پائی۔ تصانیف میں چار دیوان، دو لغت اور عروض و قواعد زبان پر کئی رسالے ہیں۔
حوالہ جات

زمرہ:اردو شعرا

زمرہ:1832ء کی پیدائشیں
زمرہ:1909ء کی وفیات
زمرہ:انیسویں صدی کے ہندوستانی مسلمان
زمرہ:انیسویں صدی کے ہندوستانی شعرا
زمرہ:بیسویں صدی کے ہندوستانی مسلمان
زمرہ:بیسویں صدی کے بھارتی شعرا
زمرہ:بھارتی مرد شعرا
زمرہ:لکھنوی شخصیات
زمرہ:برطانوی ہند کے شعراء
زمرہ:اتر پردیش کے شعرا
زمرہ:بھارتی اردو شعرا
زمرہ:بھارت کے اردو مصنفین
زمرہ:لکھنؤ کے مصنفین